

**Územná úradovňa Spišská Nová Ves**

**Strojnícka 6,**

**Slovenskej sekcie IPA**

Č.p.: IPA-06/2020 Spišská Nová Ves 17.09.2020

**Oznámenie**

o konaní členskej schôdze a volieb vedenia Územnej úradovne Spišská Nová Ves

Slovenskej sekcie IPA

Územná úradovňa Spišská Nová Ves, Slovenskej sekcie IPA si Vás dovoľuje pozvať na členskú schôdzu, ktorá sa uskutoční dňa

***27.11.2020 o 17.00 hod. v zasadačke OO PZ Spišská Nová Ves.***

Nakoľko končí funkčné obdobie vedenia územnej úradovne, na schôdzi sa uskutoční aj voľba nového vedenia územnej úradovne. Členská schôdza územnej úradovne je uznášania schopná iba za podmienky, že je na zasadnutí prítomná nadpolovičná väčšina všetkých členov registrovaných v územnej úradovni. V prípade, že na členskej schôdzi územnej úradovne nie je prítomna alebo zastúpená nadpolovičná väčšina všetkých v nej registrovaných členov, je členská schôdza uznášaniaschopná po uplynutí 30 minút od stanoveného začiatku za každého počtu členov. Dovoľujem si preto požiadať členov, aby ste sa členskej schôdze zúčastnili v čo najväčšom počte s dodržaním všetkých epidemiologických opatrení.

V súvislosti s voľbami, si Vás dovoľujem vyzvať, aby ste najneskôr do **20.11.2020** zaslali návrhy kandidátov na volené funkcie (vedúci, sekretár a pokladník). Adresa pre elektronické zasielanie: jan.ducak@gmail.com

Návrh kandidáta musí obsahovať *meno a priezvisko kandidáta, navrhovanú funkciu; meno a priezvisko navrhovateľa; dátum a spôsob udelenia súhlasu kandidáta s kandidatúrou.* Za predložený sa považuje návrh preukázateľne odoslaný v stanovenom termíne.

Voľby vedenia územnej úradovne, vrátane navrhovania kandidátov, sa riadia Volebným poriadkom Slovenskej sekcie IPA.

Program členskej schôdze:

1. Prezentácia

2. Otvorenie

3. Návrh a schválenie programu členskej schôdze

4. Návrh a schválenie volebnej komisie

5. Sprava o činnosti územnej úradovne za uplynulé obdobie

6. Informácia o stave hospodárenia s finančnými prostriedkami za uplynulé obdobie

7. Voľba vedenia územnej úradovne

8. Diskusia

9. Ukončenie členskej schôdze územnej úradovne

2

JUDr. Ján Dučák

vedúci Územnej úradovne Spišská Nová Ves

Slovenskej sekcie IPA